open-index/open-wikipedia-markdown huggingface dataset:
Άγκερσουντ

Το **Άγκερσουντ** (δαν. *Aggersund*) είναι χωριό στη βόρεια Δανία με πληθυσμό 264 κατοίκους το 2024. Το χωριό υπάγεται διοικητικώς στον Δήμο Βεστχίμερλαντ της Περιφέρειας Βόρειας Γιουτλάνδης.

Οι ενδείξεις ανθρώπινης κατοικήσεως στην τοποθεσία του σημερινού Άγκερσουντ χρονολογούνται από τη Λίθινη Εποχή και το χωριό περιλαμβάνει ένα από τα αρχαιότερα φρούρια των Βίκινγκ σε ολόκληρη τη Δανία, το Άγκερσμποργκ. Πέριξ του φρουρίου δημιουργήθηκε οικισμός το 1086 μ.Χ. ως βασιλική ιδιοκτησία. Οι αρχικές κατοικίες καταστράφηκαν από πυρκαγιά τον 15ο αιώνα. Μεγάλο μέρος της νεότερης αναπτύξεως του χωριού συνδέεται με το εμπόριο που έφερε η κατασκευή της γέφυρας δίπλα στο Άγκερσουντ, που περνά πάνω από το Λίμφιορδ συνδέοντας τη Νήσο της Βόρειας Γιουτλάνδης με την ηπειρωτική Δανία. Επί δεκαετίες η Γέφυρα του Άγκερσουντ, που έχει μήκος 250 μέτρα, αποτελούσε ένα από τα λίγα περάσματα του Λίμφιορδ. Εξαιτίας της σημασίας της η γέφυρα είχε «βαριά» φύλαξη από τον γερμανικό στρατό κατά τη γερμανική κατοχή της Δανίας στον Β΄ Παγκόσμιο Πόλεμο.

## Παραπομπές


Κατηγορία:Χωριά της Δανίας
Γιέρουπ

Το **Γιέρουπ** (δαν. *Jerup*) είναι χωριό στη βόρεια Δανία με πληθυσμό 523 κατοίκους το 2024. Το χωριό υπάγεται διοικητικώς στον Δήμο Φρέντερικσχαβν της Περιφέρειας Βόρειας Γιουτλάνδης (*Νορντγιούτλαντ*) και είναι ένα από τα βορειότερα χωριά της Δανίας. Είναι κτισμένο περίπου δύο χιλιόμετρα από τη θάλασσα, σε μέσο υψόμετρο 5 μέτρων, στον μυχό του ανοικτού κόλπου Ώλμπεκ του βόρειου Κάτεγατ. Το Γιέρουπ εξυπηρετείται από σιδηροδρομική γραμμή. από το 1890.

* Η οικονομολόγος και περιβαλλοντολόγος Ίνγκερ Άντερσεν, εκτελεστική διευθύντρια του UNEP, γεννήθηκε στο Γιέρουπ το 1958.

## Παραπομπές


Γιερουπ
Αζιδαμφενικόλη

Η **αζιδαμφενικόλη** είναι φαρμακευτική δραστική ουσία
  για οφθαλμική χρήση και αποτελεί ένα αντιβιοτικό που παρουσιάζει παρόμοιο προφίλ με τη χλωραμφενικόλη. 

Στην Ελλάδα, η αζιδαμφενικόλη διατίθεται με την εμπορική ονομασία ***Thilocof***, σε μορφή οφθαλμικών σταγόνων με συγκέντρωση 1% (w/v) σε φιαλίδιο των 7,5 ml. Έχει τον χημικό τύπο C₁₁H₁₃N₅O₅ και μοριακή μάζα 295,255 g/mol, με αριθμό CAS: 13838-08-9. 

Χρησιμοποιείται αποκλειστικά τοπικά, κυρίως σε μορφή οφθαλμικών σταγόνων και αλοιφών, για τη θεραπεία βακτηριακών λοιμώξεων του οφθαλμού. Ως αντιβιοτικό με βάση την αμφενικόλη, έχει παρόμοιο προφίλ με την χλωραμφενικόλη και χρησιμοποιείται μόνο τοπικά, ως σταγόνες για τα μάτια και αλοιφή για τη θεραπεία ευαίσθητων βακτηριακών λοιμώξεων.

Η αζιδαμφενικόλη αποτελεί παραλλαγή του βασικού μορίου της χλωραμφαινικόλης, χωρίς ουσιαστικές διαφορές από πλευράς δραστικότητας, φαρμακοκινητικής και τοξικότητας.

## Παραπομπές


## Εξωτερικοί σύνδεσμοι
* ''Azidamfenicol''

Κατηγορία:Ακεταμίδια
Κατηγορία:Οφθαλμολογία
Κατηγορία:Αντιβιοτικά
Εύη Σαουλίδου

Η **Εύη Σαουλίδου** (Καβάλα ,1977)είναι Ελληνίδα ηθοποιός του θεάτρου και του κινηματογράφου. Θεωρείται από τις σημαντικότερες της γενιάς της, έχοντας πρωταγωνιστήσει σε πλήθος θεατρικών παραστάσεων, κάποιες από τις οποίες θεωρούνται σταθμοί στην σύγχρονη παραστασιογραφία. Είναι η πρώτη ηθοποιός που κέρδισε το θεατρικό βραβείο "Μελίνα Μερκούρη" το 2007 ενώ έχει βραβευθεί δύο φορές στο Φεστιβάλ Θεσσαλονίκης ("Νύφες" του Παντελή Βούλγαρη, "Without" του Αλέξανδρου Αβρανά). Εκτός από την υποκριτική, ασχολείται και με την διδασκαλία.  

## Βιογραφικά στοιχεία
Γεννήθηκε και μεγάλωσε στην Καβάλα. Με το θέατρο άρχισε να ασχολείται από το σχολείο, όταν συμμετείχε στο μάθημα θεάτρου του εικαστικού Γιώργου Μπότσιου. Σπούδασε υποκριτική στη Δραματική Σχολή του ΚΘΒΕ ενώ το 1999 κατέβηκε στην Αθήνα όπου έκτοτε ζει και εργάζεται. Έχει ένα σκυλί, τη Μπέτα, με την οποία θέλει να γεράσει μαζί. 
## Καριέρα
### Θέατρο
Έχει πρωταγωνιστήσει σε πλήθος θεατρικών παραστάσεων. Έχει συνεργαστεί με οργανισμούς όπως το Εθνικό Θέατρο,  το Φεστιβάλ Αθηνών Επιδαύρου, τη Στέγη Γραμμάτων και Τεχνών του Ιδρύματος Ωνάση και το θέατρο της Οδού Κυκλάδων του Λευτέρη Βογιατζή. Έχει δουλέψει με καθιερωμένους σκηνοθέτες (Λ. Βογιατζής, Μ. Μαρμαρινός, Γ. Κακλέας, Ν. Μαστοράκης, Σταμάτης Φασουλής, Ν. Καραθάνος) καθώς και σκηνοθέτες της νεότερης γενιάς (Δ. Καρατζάς, Α. Μπινιάρης, Κατερίνα Ευαγγελάτου, Γ. Περλέγκας, Α. Χιώτη, Ιώ Βουλγαράκη, Γ. Κουτλής).   

Το 2007, βραβεύτηκε με το Θεατρικό Βραβείο "Μελίνα Μερκούρη" την ερμηνεία της στην παράσταση "Bella Venezia" του Γιώργου Διαλεγμένου σε σκηνοθεσία Λευτέρη Βογιατζή.  

### Κινηματογράφος
Σημαντική είναι και η παρουσία της στον κινηματογράφο. Έχει εμφανιστεί σε ταινίες του Αλέξανδρου Αβρανά (Βραβείο Ερμηνείας Α΄ Γυναικείου Ρόλου, 49ο Φεστιβάλ Θεσσαλονίκης), του Παντελή Βούλγαρη (Βραβείο Ερμηνείας Β' Γυναικείου Ρόλου, 45ο Φεστιβάλ Θεσσαλονίκης), του Χρήστου Δήμα, του Μπάμπη Μακρίδη, ενώ έχει συμμετάσχει σε αρκετές μικρού μήκους.

### Video clip
Έχει εμφανιστεί σε δύο video clip τραγουδιών καθώς και σε "μία μικρή ταινία αντί video clip" για το δίσκο του Αλέξανδρου Βούλγαρη "Παραδουλεύτρα".
## Θεατρικές συμμετοχές

## Φιλμογραφία

## Μουσική

## Παραπομπές


Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Ανώτατος Ηγέτης της Κίνας

**Ανώτατος Ηγέτης** (Κινεζικά: 最高领导人) είναι ένας ανεπίσημος όρος που χρησιμοποιείται για την σημαντικότερη πολιτική προσωπικότητα στην Λαϊκή Δημοκρατία της Κίνας (ΛΔΚ). Ο Ανώτατος Ηγέτης ελέγχει συνήθως το Κινέζικο Κομμουνιστικό Κόμμα (ΚΚΚ) και τον Λαϊκό Απελευθερωτικό Στρατό, συχνά κατέχοντας επίσης τους τίτλους του Γενικού Γραμματέα του ΚΚΚ και του Προέδρου της Κεντρικής Στρατιωτικής Επιτροπής. Ο Πρόεδρος της Κίνας ή ο επικεφαλής της κυβέρνησης (Πρωθυπουργός) δεν είναι αυτοί που αναλαμβάνουν απαραίτητα τον ανεπίσημο αυτό τίτλο διότι δεδομένου του τρόπου λειτουργίας του πολιτικού συστήματος της Κίνας, οι θέσεις στο ΚΚΚ είναι πολιτικά σημαντικότερες από εκείνες του κράτους. 

Ο τίτλος του Ανώτατου Ηγέτη δεν είναι ούτε επίσημη θέση ούτε θεσμοθετημένο αξίωμα. Ο όρος ήρθε στην δημοσιότητα κατά την εποχή του Ντενγκ Σιαοπίνγκ (1978-1989), όταν κατάφερε να ασκεί πολιτική εξουσία χωρίς ουσιαστικά να κατέχει επίσημα καμία σημαντική θέση στο κόμμα ή την κυβέρνηση. Ως ηγέτης της μεγαλύτερης οικονομίας του κόσμου σε ΑΕΠ, της δεύτερης μεγαλύτερης οικονομία σε ονομαστικό ΑΕΠ και μιας πιθανής υπερδύναμης, ο Ανώτατος Ηγέτης (της Κίνας) θεωρείται μια από τις πιο ισχυρές πολιτικές φιγούρες του κόσμου.

Έχει υπάρξει σημαντική σύγχυση μεταξύ του στάτους του Ανώτατου Ηγέτη και του στάτους του πυρήνα εξουσίας, με την πλειοψηφία αλλά όχι όλους τους ανώτατους ηγέτες να ανήκουν επίσης στον πυρήνα της εξουσίας, αν και είναι ξεχωριστές έννοιες. Ο όρος χρησιμοποιείται όλο και λιγότερο συχνά για να περιγράψει τους διαδόχους του Ντενγκ, Τζιάνγκ Ζεμίν, Χου Τζιντάο και Σι Τζινπίνγκ, οι οποίοι όλοι είχαν επίσημα διατηρήσει τα καθήκοντα του Γενικού Γραμματέα του Κινέζικου Κομμουνιστικού Κόμματος (επικεφαλής του κόμματος), του Προέδρου της Λαϊκής Δημοκρατίας της Κίνας (επικεφαλής του κράτους) και του Προέδρο της Κεντρικής Στρατιωτικής Επιτροπής (επικεφαλής του στρατού). Γι' αυτό, ο Τζιανγκ, ο Χου και ο Σι αναφέρονται συνήθως απλώς ως πρόεδροι στη διεθνή σκηνή, τίτλος που χρησιμοποιείται όπως για πολλούς άλλους  αρχηγούς κρατών. Ωστόσο, οι διάδοχοι του Ντενγκ αντλούν την πραγματική τους δύναμη από το αξίωμα του γενικού γραμματέα, το οποίο αποτελεί την κύρια θέση στην κινεζική δομή εξουσίας και γενικά θεωρείται από τους μελετητές ως το αξίωμα του οποίου ο κάτοχος μπορεί να θεωρηθεί απευθείας ανώτατος ηγέτης. Η προεδρία είναι σε μεγάλο βαθμό εθιμοτυπική θέση με συμβολικό χαρακτήρα σύμφωνα με το Σύνταγμα και η πιο ισχυρή θέση στο κινεζικό πολιτικό σύστημα είναι αυτή του γενικού γραμματέα.. 

Ο Σι Τζινπίνγκ είναι ο σημερινός Ανώτατος Ηγέτης της Κίνας. Ενώ θεωρείται ότι ανέλαβε το ρόλο τον Νοέμβριο του 2012, όταν εξελέγη Γενικός Γραμματέας του ΚΚΚ, αντί του Μαρτίου του 2013 που διαδέχτηκε επίσημα τον Χου Τζιντάο ως πρόεδρος.

## Κατάλογος των Ανώτατων Ηγετών της Κίνας

## Κατάλογος συζύγων των Ανώτατων Ηγετών/Πρώτων Κυριών της Κίνας

## Παραπομπές

Κατηγορία:Κομμουνιστική ορολογία
Κατηγορία:Θέσεις εξουσίας
Κατηγορία:Πολιτική της Κίνας
Κατηγορία:Λήμματα που περιέχουν κείμενο στα κινεζικά
Given Up

Το «**Given Up**» είναι τραγούδι του Αμερικανικού ροκ συγκροτήματος Linkin Park. Κυκλοφόρησε ως το τέταρτο single του τρίτου στούντιο άλμπουμ του συγκροτήματος, *[[Minutes to Midnight (άλμπουμ, Linkin Park)|Minutes to Midnight]]*. Κυκλοφόρησε στις 17 Φεβρουαρίου 2008 με ψηφιακή λήψη στο Ηνωμένο Βασίλειο. Στις ΗΠΑ, το τραγούδι ήταν λιγότερο επιτυχημένο από ότι υπολογιζόταν, αν και κατάφερε να φτάσει μια υψηλή θέση στο chart των Εναλλακτικών Τραγουδιών.

## Λίστα κομματιών

## Παραπομπές


## Εξωτερικοί σύνδεσμοι

* Επίσημο μουσικό βίντεο στο YouTube

Κατηγορία:Τραγούδια του 2007
Κατηγορία:Singles του 2008
Κατηγορία:Τραγούδια των Linkin Park
Κατηγορία:Τραγούδια γραμμένα από τον Μάικ Σινόντα
Κατηγορία:Singles της Warner Bros. Records
Σιδηροδρομικός Σταθμός Αψάλου

Ο **Σιδηροδρομικός Σταθμός Αψάλου** αποτελούσε την σιδηροδρομική υποδομή που εξυπηρετούσε τον οικισμό της Αψάλου στον Νομό Πέλλας και βρισκόταν επί της στενού εύρους Σιδηροδρομικής Γραμμής Σκύδρας - Αριδαίας - Προμάχων. Ο σταθμός λειτούργησε το διάστημα 1916-1936 και αποτελούσε κόμβο ανταπόκρισης αμαξοστοιχιών προς την διακλάδωση της Όρμας και των Πρόμαχων.

Σήμερα ο σταθμός έχει αναπαλαιωθεί και αποτελεί έδρα του *Λαογραφικού Συλλόγου Ποντίων Αψάλου*.

## Ιστορικό

### Α΄ Παγκόσμιος Πόλεμος (1914-1918)
Κατά τη διάρκεια του Α΄ Παγκοσμίου Πολέμου, οι Σύμμαχοι και η Ελληνική Κυβέρνηση αποφάσισαν να κατασκευάσουν μια σιδηροδρομική γραμμή στενού εύρους (τύπου Decauville). Η νέα αυτή γραμμή προβλεπόταν να συνδεθεί με τη βασική σιδηροδρομική γραμμή Θεσσαλονίκης - Μοναστηρίου, με σκοπό την εξασφάλιση συνεχούς και ασφαλούς εφοδιασμού του μετώπου στην Αλμωπίας. Οι εργασίες υλοποίησης του έργου ξεκίνησαν τη περίοδο 1915-1916 και ολοκληρώθηκαν την ίδια χρονιά, δημιουργώντας μια ανεξάρτητη σιδηροδρομική σύνδεση από τη Σκύδρα έως την Αριδαία. Στο πλαίσιο αυτό, κατασκευάστηκε και ο *Σιδηροδρομικός Σταθμός* *Αψάλου*, ο οποίος χρησιμοποιήθηκε για τον ανεφοδιασμό πολεμικών αμαξοστοιχιών και τη μεταφορά στρατευμάτων και εξοπλισμού.

#### Κατασκευή διακλάδωσης Αψάλου - Όρμας (1918)
Λαμβάνοντας υπόψη την επιτυχή κατασκευή και λειτουργία της γραμμής, αποφασίστηκε σε σύντομο χρονικό διάστημα από την έναρξη της λειτουργίας της,  η δημιουργία διακλάδωσης προς την Όρμα, με σημείο εκκίνησης τον *Σιδηροδρομικό Σταθμό Αψάλου*. Η κατασκευή του νέου τμήματος ξεκίνησε σταδιακά το καλοκαίρι του 1918 και ολοκληρώθηκε μέσα σε λίγους μήνες, συνδέοντας σιδηροδρομικά την Όρμα με την Άψαλο και ενδιάμεσους σταθμούς.

### Μεσοπόλεμος (1919-1939)
Μετά το τέλος του πολέμου, η γραμμή πέρασε οριστικά στην κυριότητα του ελληνικού κράτους. Από το 1924, η διαχείρισή της γραμμής ανατέθηκε στην εταιρεία «Τοπικοί Σιδηρόδρομοι Μακεδονίας», η οποία παρείχε επιβατικές και εμπορικές μεταφορές για περίπου πέντε χρόνια. Στη συνέχεια, η διαχείριση της γραμμής μεταβιβάστηκε στους ΣΕΚ (Σιδηρόδρομοι Ελληνικού Κράτους).

#### Αναστολή λειτουργίας και κατεδάφιση (1936)
Λόγω της χαμηλής επιβατικής κίνησης και της περιορισμένης εμπορικής δραστηριότητας, οι ΣΕΚ έκριναν τη λειτουργία της γραμμής ως μη βιώσιμη οικονομικά και κατέληξαν στην απόφαση της οριστικής αναστολής του σιδηροδρομικού έργου. Έτσι, το 1936 αποφασίστηκε η παύση λειτουργίας και η αποξήλωσή της, μαζί με κάποιες από τις υποδομές της. Ο *Σιδηροδρομικός Σταθμός* *Αψάλου* εξακολούθησε να υφίσταται ως κτηριακή υποδομή η οποία σήμερα αποτελεί έδρα τοπικού πολιτιστικού συλλόγου.

## Δομή Σταθμού
Στον παρακάτω πίνακα απεικονίζεται διαγραμματικά η οργάνωση του χώρου και των αντίστοιχων σιδηροδρομικών ανταποκρίσεων.

## Παραπομπές



Κατηγορία:Σιδηροδρομική γραμμή Σκύδρας - Αριδαίας - Προμάχων
Κατηγορία:Σιδηροδρομική γραμμή Αψάλου - Όρμας
Κατηγορία:Σιδηροδρομικοί σταθμοί στην Πέλλα
Κατηγορία:Σιδηροδρομικοί σταθμοί που εγκαινιάστηκαν το 1916
Μητροπολίτης Αργυροκάστρου Δημήτριος

Ο **Μητροπολίτης Αργυροκάστρου Δημήτριος** (αλβ.: *Dhimitër* ή *Dhimitri*, επονομαζόμενος *Σιναΐτης*, κατά κόσμον *Ντικμπασάνης*, Ηράκλεια Σερρών, 20 Σεπτεμβρίου 1940 - Ιωάννινα, 28 Ιουνίου 2025) ήταν Έλληνας Ορθόδοξος κληρικός, θεολόγος και επίσκοπος, Μητροπολίτης Αργυροκάστρου της Ορθόδοξης Εκκλησίας της Αλβανίας από τον Νοέμβριο του 2006 έως τον θάνατό του τον Ιούνιο του 2025.

## Βιογραφικά στοιχεία
Ο κατά κόσμον Δημήτριος Ντικμπασάνης γεννήθηκε στις 20 Σεπτεμβρίου 1940 στην περιοχή Νέα Κεσσάνη (Νέα Ηράκλεια) Ηράκλειας Σερρών, συνοικισμό που ιδρύθηκε λίγα χρόνια νωρίτερα από Θρακιώτες πρόσφυγες. Τελείωσε την βασική εκπαίδευση στην πόλη των Σερρών και κατόπιν σπούδασε θεολογία στη Θεολογική Σχολή του Αριστοτελείου Πανεπιστημίου Θεσσαλονίκης, από την οποία αποφοίτησε το 1968. 
Κατά τα έτη 1969-1971 δίδαξε κατηχητική  στο ταχύρρυθμο Ιερατικό Φροντιστήριο Τήνου, από το 1971-1974 στη Μέση Ιερατική Σχολή Τήνου και στη συνέχεια το μάθημα των θρησκευτικών στην Αμπέτειο Σχολή του Καΐρου (1974-1975).

Το 1978 εκάρη μοναχός στην Ιερά Μονή Αγίας Αικατερίνης Όρους Σινά, όπου και χειροτονήθηκε διάκονος και πρεσβύτερος τον Ιανουάριο του 1988, από τον Αρχιεπίσκοπος Σινά Δαμιανό. Από το 1990 έως το 2006 διετέλεσε ηγούμενος του Ιερού Μετοχίου της Αγίας Αικατερίνης του Σινά στη συνοικία Καραβατιάς των Ιωαννίνων. Διετέλεσε, επιπλέον, καθηγητής στην Πατμιάδα Εκκλησιαστική Σχολή.

Με την άφιξη του τότε Μητροπολίτη Ανδρούσης Αναστασίου ως εξάρχου του Οικουμενικού Πατριαρχείου στην Αλβανία, ο Δημήτριος τον ακολούθησε και ανέλαβε πρωτοσύγκελλος της Μητροπόλεως Αργυροκάστρου, της οποίας τοποτηρητής ήταν ο ίδιος ο νέος Αρχιεπίσκοπος Αναστάσιος. Παράλληλα, δίδαξε την Παλαιά Διαθήκη στο Ιερατικό Φροντιστήριο και στην Θεολογική Ακαδημία Δυρραχίου. 

Στις 16 Νοεμβρίου 2006 χειροτονήθηκε στον Ιερό Ναό Ευαγγελισμού της Θεοτόκου Τιράνων Μητροπολίτης Αργυροκάστρου.

Εκτός από τα ελληνικά ως μητρική του γλώσσα, μιλούσε και την αραβική γλώσσα.

Απεβίωσε από πολυοργανική ανεπάρκεια νοσηλευόμενος σε νοσοκομείο των Ιωαννίνων στις 28 Ιουνίου 2025, σε ηλικία 84 ετών. Κηδεύτηκε την 1η Ιουλίου στον Καθεδρικό Ναό του Αργυροκάστρου. Ενταφιάστηκε στον αύλειο χώρο του Προσκυνήματος της Αγίας Παρασκευής στις Τεριαχάτες Δρόπολης. 

## Παραπομπές


## Πηγές
* 

Κατηγορία:Επίσκοποι της Ορθόδοξης Εκκλησίας της Αλβανίας
Βινασάν

Το **Βινασάν** (, , ) είναι γαλλική κοινότητα στο νομό της Ωντ, στη διοικητική περιοχή της Οξιτανίας.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Ωντ
Γιώργος Τσιαντούλας

Ο **Γιώργος Τσιαντούλας** (Θεσσαλονίκη, 29 Απριλίου 1990) είναι Έλληνας ηθοποιός, γνωστός για τη συμμετοχή του στην ταινία *Το Καλοκαίρι της Κάρμεν* και σε θεατρικές παραγωγές όπως *Η Αυλή των Θαυμάτων* και *Ο Μεγάλος Δαμαστής*.

## Βιογραφία
Ο Τσιαντούλας γεννήθηκε στις 29 Απριλίου του 1990 στη Θεσσαλονίκη. Μεγάλωσε στα Τρίκαλα και σπούδασε υποκριτική στη Δραματική Σχολή του Ωδείου Αθηνών, από όπου αποφοίτησε το 2012.

Το 2015, ίδρυσε τη θεατρική ομάδα στο Πολιτιστικό Εργαστήρι Έαρ στα Τρίκαλα, όπου σκηνοθέτησε και παρουσίασε διάφορες παραστάσεις. Επίσης, ανέλαβε την καλλιτεχνική επιμέλεια του "Μύλου των Ξωτικών" στα Τρίκαλα το 2018-2019.

## Καριέρα
Ο Τσιαντούλας έχει εμφανιστεί τόσο στη μεγάλη οθόνη, στη τηλεόραση όσο και στο θέατρο.

### Κινηματογράφος

* *Το Καλοκαίρι της Κάρμεν* (2023)

### Θέατρο

* *Ιλιάδα* (2013-2016, παγκόσμια περιοδεία)
* *Ορέστεια* (2016-2017, διεθνείς παραστάσεις)
* *Ο Μεγάλος Δαμαστής* (2017-2020, παγκόσμια περιοδεία)
* *Η Αυλή των Θαυμάτων*

### Τηλεόραση

* *[[Η τούρτα της μαμάς|Η Τούρτα της Μαμάς]]*
* *[[Η Γέφυρα]]*
* *Έξαψη*

## Πηγές

* 
* 

## Παραπομπές


## Εξωτερικοί σύνδεσμοι

* 
* 
* 
* Γιώργος Τσιαντούλας στο YouTube
* 
* 

Κατηγορία:Έλληνες ηθοποιοί
Πανεπιστήμιο της Καλιφόρνια (Σάντα Κρουζ)

Το **Πανεπιστήμιο της Καλιφόρνιας, Σάντα Κρουζ** (**UC Santa Cruz** ή **UCSC**) είναι δημόσιο ερευνητικό πανεπιστήμιο στη Σάντα Κρουζ στην Καλιφόρνια των ΗΠΑ. Είναι μία από τις δέκα πανεπιστημιούπολες του συστήματος του Πανεπιστημίου της Καλιφόρνιας. Βρίσκεται στον κόλπο του Μοντερέι, στην άκρη της παράκτιας κοινότητας της Σάντα Κρουζ, η κύρια πανεπιστημιούπολη βρίσκεται σε 2.001 στρέμματα (810 εκτάρια) κυματιστών δασωμένων λόφων με θέα στον Ειρηνικό Ωκεανό. Από το φθινόπωρο του 2023, τα δέκα κατοικικά κολέγια της εγγράφουν περίπου 17.812 προπτυχιακούς και 1.952 μεταπτυχιακοί φοιτητές. Οι δορυφορικές εγκαταστάσεις σε άλλες τοποθεσίες της Σάντα Κρουζ περιλαμβάνουν την Coastal Science Campus και το Westside Research Park και το Silicon Valley Center στη Σάντα Κλάρα, μαζί με τον διοικητικό έλεγχο του Αστεροσκοπείο Λικ κοντά στο Σάν Χοσέ στην Οροσειρά Ντίαμπλο και το Παρατηρητήριο Κέικ κοντά στην κορυφή του Μάουνα Κέα στις Χαβάη.

Ιδρύθηκε το 1965, το πανεπιστήμιο ξεκίνησε με την πρόθεση να παρουσιάσει προοδευτική, διεπιστημονική προπτυχιακή εκπαίδευση, καινοτόμες μεθόδους διδασκαλίας και σύγχρονη αρχιτεκτονική. Το οικιστικό σύστημα κολεγίων αποτελείται από δέκα μικρά κολέγια που ιδρύθηκαν ως παραλλαγή του πανεπιστημιακού συστήματος του Όξμπριτζ.

Οι απόφοιτοι του πανεπιστημίου περιλαμβάνουν δέκα νικητές του βραβείο Πούλιτζερ, με συνολικά 12 βραβεία Πούλιτζερ, επτά υποτροφούς του βραβείο ΜακΆρθουρ, τους υποτροφία Ρόουντς, τους μελετητές Φουλμπράιτ και τους μελετητές Μάρσαλ, μεταξύ άλλων. Το πανεπιστήμιο είναι επίσης μέλος της Ένωσης Αμερικανικών Πανεπιστημίων.
## Παραπομπές


## Εξωτερικοί σύνδεσμοι
* 
* 
* Ιστότοπος του UC Santa Cruz Athletics

Καλιφορνια (Σαντα Κρουζ)
Κατηγορία:Καλιφόρνια
Κέβιν Ντάνζο

Ο **Κέβιν Ντάνζο** (19 Σεπτεμβρίου 1998) είναι Αυστριακός επαγγελματίας ποδοσφαιριστής που αγωνίζεται ως κεντρικός αμυντικός στην Τότεναμ και στην εθνική ομάδα της Αυστρίας.

Ξεκίνησε την καριέρα του στις ακαδημίες της Ρέντινγκ και της Μίλτον Κέινς Ντονς, προτού μετακομίσει στη Γερμανία για την ομάδα νέων της Άουγκσμπουργκ το 2014. Το 2017 έκανε το ντεμπούτο του στη Μπούντεσλιγκα σε ηλικία 18 ετών, όντας ο νεότερος παίκτης στην ιστορία του συλλόγου. Σύντομα υπέγραψε νέο τετραετές συμβόλαιο. Τον Αύγουστο του 2019 παραχωρήθηκε δανεικός στη Σαουθάμπτον για μία σεζόν με οψιόν αγοράς. Την επόμενη σεζόν αγωνίστηκε στη Φορτούνα Ντίσελντορφ ως δανεικός. Το 2021 μεταγράφηκε στη Λανς, όπου διακρίθηκε, βοηθώντας την ομάδα να εξασφαλίσει συμμετοχή στο ΟΥΕΦΑ Τσάμπιονς Λιγκ. Τον Φεβρουάριο του 2025 παραχωρήθηκε δανεικός στην Τότεναμ μέχρι το τέλος της σεζόν, με υποχρεωτική αγορά το καλοκαίρι.

Αγωνίστηκε στις μικρές εθνικές ομάδες της Αυστρίας και το 2017 έκανε το ντεμπούτο του στην εθνική ανδρών. Συμμετείχε στην αποστολή της Αυστρίας για το Euro 2024.

## Παραπομπές


Κατηγορία:Αυστριακοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Αυστρίας Κ16
Κατηγορία:Ποδοσφαιριστές Εθνικής Αυστρίας Κ17
Κατηγορία:Ποδοσφαιριστές Εθνικής Αυστρίας Κ18
Κατηγορία:Ποδοσφαιριστές Εθνικής Αυστρίας Κ19
Κατηγορία:Ποδοσφαιριστές Εθνικής Αυστρίας Κ21
Κατηγορία:Ποδοσφαιριστές Εθνικής Αυστρίας
Κατηγορία:Ποδοσφαιριστές Μίλτον Κέινς Ντoνς ΦΚ
Κατηγορία:Ποδοσφαιριστές Ρεγκιονάλλιγκα
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές ΦΚ Άουγκσμπουργκ
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Σαουθάμπτον ΦΚ
Κατηγορία:Ποδοσφαιριστές 2. Μπούντεσλιγκα
Κατηγορία:Ποδοσφαιριστές Φορτούνα Ντύσσελντορφ
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές ΡΚ Λανς
Κατηγορία:Ποδοσφαιριστές Τότεναμ Χότσπερ
Κατηγορία:Ποδοσφαιριστές Ευρωπαϊκού Πρωταθλήματος 2024
Baden-Württemberg (φρεγάτα)

Η **''Baden-Württemberg'' (F222)** είναι η πρώτη από τις τέσσερις φρεγάτες της ομώνυμης κλάσης του Γερμανικού Πολεμικού Ναυτικού ().

## Περιγραφή

Η *Baden-Württemberg* σχεδιάστηκε και ναυπηγήθηκε από την ARGE F125, μια κοινοπραξία των Thyssen-Krupp και Lürssen. Η ομώνυμη κλάση έχει το μεγαλύτερο εκτόπισμα από οποιαδήποτε άλλη κλάση φρεγατών παγκοσμίως και τα πλοία της προορίζονται να αντικαταστήσουν αυτά της *[[Φρεγάτα κλάσης Bremen|Bremen]]*.

## Επιχειρησιακή ιστορία
Η ναυπήγηση της *Baden-Württemberg* άρχισε στις 2&nbsp;Νοεμβρίου 2011 και η καθέλκυσή της έλαβε χώρα στις 12&nbsp;Δεκεμβρίου 2013 στο Αμβούργο. Εντάχθηκε επισήμως σε υπηρεσία στις 17 Ιουνίου 2019.

Στις 17&nbsp;Απριλίου 2020 ολοκληρώθηκαν οι δοκιμές της σε ακραίες καιρικές συνθήκες στον Νότιο Ατλαντικό, αφού προηγουμένως είχε αποπλεύσει από τη Βραζιλία στις 7 Φεβρουαρίου για δοκιμές σε θερμό κλίμα κοντά στον Ισημερινό.

Τον Ιανουάριο του 2022 ανακοινώθηκε πως θα βρίσκονταν σε πλήρη επιχειρησιακή ικανότητα στα μέσα του 2023. Το 2024 η *Baden-Württemberg* επιλέχθηκε για μια αποστολή περιήγησης στον κόσμο, συνοδευόμενη από το πλοίο υποστήριξης *[[Frankfurt am Main (πλοίο)|Frankfurt am Main]]*. Τον Σεπτέμβριο διέπλευσε το Στενό της Ταϊβάν.

Από τις 21 έως τις 23&nbsp;Οκτωβρίου 2024 συμμετείχε, όπως και το *Frankfurt am Main*, στην Άσκηση Θαλάσσιας Συνεργασίας μαζί με το αντιτορπιλικό *[[INS Delhi (D61)|Delhi]]* του Ινδικού Ναυτικού στον Κόλπο της Βεγγάλης και τον Ινδικό Ωκεανό. Στο ταξίδι της επιστροφής απέφυγε τη διέλευση από την Ερυθρά Θάλασσα λόγω αδυναμίας αντιμετώπισης πιθανών απειλών από τους Χούθι.

## Παραπομπές


## Εξωτερικοί σύνδεσμοι
* 

Κατηγορία:Φρεγάτες κλάσης Baden-Württemberg
Σκοτ Φόλεϊ

Ο **Σκοτ Φόλεϊ** (, 15 Ιουλίου 1972) είναι Αμερικανός ηθοποιός του κινηματογράφου, της τηλεόρασης και του θεάτρου. Ξεκίνησε την καριέρα τους με εμφανίσεις σε τηλεοπτικές σειρές όπως *Sweet Valley High*, *Νεανικές Ανησυχίες* (Dawson's Creek) και *Felicity*. Πραγματοποίησε το κινηματογραφικό του ντεμπούτο στην ταινία *[[Scream 3]]* το 2000, όπου υποδύθηκε τον Ρόμαν Μπρίτζερ και έλαβε υποψηφιότητα για το βραβείο Teen Choice Καλύτερου Κακού. Μετέπειτα συνέχισε να κάνει εμφανίσεις σε τηλεοπτικές σειρές όπως *Scrubs*, *Cougar Town*, *[[Grey's Anatomy]]* και *[[True Blood]]*. Από το 2013 μέχρι το 2018 υποδύθηκε τον Τζέικ Μπάλαρντ στην τηλεοπτική σειρά *[[Scandal (τηλεοπτική σειρά)|Scandal]]*. Το 2026 θα επιστρέψει στο *[[Scream 7]]*.

## Παραπομπές


## Εξωτερικοί σύνδεσμοι
* Ο Σκοτ Φόλεϊ στο IMDb

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί σκηνοθέτες
Βατόα

thumb|275px|right|Η Βατόα και ο γύρω της ύφαλος όπως φαίνεται από το διάστημα.
Η **Βατόα** (*Vatoa*) είναι μικρό νησί της Δημοκρατίας των Φίτζι, μακρινό μέλος της ομάδας νησιών Λάου.

## Ιστορία
Η Βατόα είναι το μοναδικό νησί των σημερινών Φίτζι που επισκέφθηκε ο Τζέιμς Κουκ. Σύμφωνα με το ημερολόγιό του αντίκρισαν το νησί στις 2 Ιουλίου 1774. Την επομένη, ημέρα Κυριακή, ο πλοίαρχος του μεγάλου εξερευνητή και μερικοί από το πλήρωμά του βγήκαν στην ακτή: * «...έχοντας κατά νου να μιλήσουμε με τους κατοίκους, όχι παραπάνω από 20 τον αριθμό, που ήσαν οπλισμένοι με ρόπαλα και λόγχες, αλλά τη στιγμή που πατήσαμε στην ακτή αυτοί αποσύρθηκαν στο εσωτερικό του νησιού, αφήνοντας πίσω τους μετάλλια, καρφιά και μία μάχαιρα ... Κοντά στον ύφαλο παρατηρήθηκαν αρκετές χελώνες, που επέφεραν το να ονομάσω τη νήσο από αυτές.»* Πράγματι, το σχέδιο χάρτη του Κουκ αναγράφει την ονομασία «Νησί της Χελώνας».

### Ναυάγια
Η Βατόα και ο συνδεδεμένος με αυτή Κοραλλιογενής ύφαλος, η Βουάτα Βατόα (*Vuata Vatoa*), έχουν έναν εντυπωσιακά μεγάλο αριθμό ναυαγίων με δεδομένη τη μεγάλη απόσταση από τα κοντινότερα νησιά, αλλά καθώς η Βατόα είναι χαμηλό νησί θα μπορούσε να είχε περάσει απαρατήρητη. Μερικά από τα ναυάγια, με χρονολογική σειρά, είναι τα εξής:

* 1825: «Oeno», φαλαινοθηρικό
* 1840: «Shylock», φαλαινοθηρικό
* 1942: ατμόπλοιο «Thomas A. Edison», φορτηγό
* 1943: «Grebe», ναρκαλιευτικό του αμερικανικού Πολεμικού Ναυτικού
* 1962: «Ragna Ringdal», φορτηγό υπό νορβηγική σημαία

## Γεωγραφία
Η Νήσος Βατόα έχει έκταση 4,45 τετραγωνικά χιλιόμετρα (4450 στρέμματα) και το υψηλότερο σημείο της βρίσκεται λίγο παραπάνω από 50 μέτρα πάνω από το επίπεδο της θάλασσας. Τα κοντινότερα νησιά απέχουν 85 χιλιόμετρα προς τα βόρεια και 105 χιλιόμετρα προς τα νότια. Το νησί αποτελείται από ασβεστόλιθο, πιθανώς της ύστερης Μειόκαινης εποχής. Στο νησί υπάρχει μόνο ένα χωριό, που έχει πληθυσμό περίπου 300 κατοίκους. Στο ψηλότερο μέρος του νησιού βρίσκονται ενδιαφέρουσες παλαιές οχυρώσεις.

Κλιματολογικώς, οι βροχοπτώσεις στη Βατόα ποικίλλουν και το νησί είναι συνήθως σχετικώς δροσερό εξαιτίας των αληγών ανέμων.

## Παραπομπές


Βατοα
Πορθμός Λάπτεφ

thumb|225px|Χάρτης με τη θέση του Πορθμού Ντμίτρι Λάπτεφ, στο κάτω μέρος
Ο **Πορθμός Λάπτεφ** ή **Πορθμός Ντμίτρι/Δημητρίου Λάπτεφ** (ρωσ. Пролив Дмитрия Лаптева, γιακουτ. Миитэрэй Лаптев силбэһиитэ) είναι ευρύς πορθμός, με ελάχιστο πλάτος 60&nbsp;χιλιόμετρα, του Αρκτικού Ωκεανού. Διαχωρίζει τη Νήσο Μεγάλη Λιαχόφσκι των Νήσων Λιαχόφσκι από την ηπειρωτική Ρωσία και συνδέει τη Θάλασσα Λάπτεφ στα δυτικά με την Ανατολική Σιβηριανή Θάλασσα στα ανατολικά του. Ο πορθμός πήρε το όνομά του από το επώνυμο του Ρώσου εξερευνητή του 18ου αιώνα Ντμίτρι Λάπτεφ.

## Παραπομπές


Πορθμος Λαπτεφ
Λαπτεφ
Νήσος Χέντρικ

Η **Νήσος Χέντρικ** (αγγλ. *Hendrik Island*) είναι ακατοίκητο νησί της αυτόνομης περιοχής της Γροιλανδίας, στις βόρειες ακτές της Γροιλανδίας. Η έκτασή του είναι 583&nbsp;km<sup>2</sup>, σχεδόν ίση με εκείνη της Κέρκυρας, και από την άποψη αυτή είναι το 14ο μεγαλύτερο από τα νησιά της Γροιλανδίας. Αποτελεί μέρος του Εθνικού Πάρκου Βορειοανατολικής Γροιλανδίας. Η ονομασία του δόθηκε από το μικρό όνομα του Ινουίτ εξερευνητή των αρκτικών περιοχών Χέντρικ Όλσεν (*Hendrik Olsen*), που συμμετέσχε στη Β΄ εξερευνητική αποστολή της Θούλης (1916-1917) με επικεφαλής τον Κνουντ Ράσμουσεν.

## Γεωγραφία
Η Νήσος Χέντρικ είναι παραλιακή, πλησίον και ανατολικά της χερσονήσου Γη Νιέμποε (*Nyeboe*), ανάμεσα στο Φιόρδ του Αγίου Γεωργίου στα δυτικά και το Φιόρδ Σέραρντ Όσμπορν στα ανατολικά. Το νότιο άκρο του βρίσκεται στο άνοιγμα του Στενού Χαρτς, στη Χερσόνησο «Γη Βάρμινγκ». Το βορειότερο σημείο της νήσου Χέντρικ είναι το Ακρωτήριο του Δράκοντα (αγγλ. *Dragon Point*). Η μικρότερη «Νήσος του Κάστρου» (*Castle Island*) απέχει περίπου 5 χιλιόμετρα από τη βορειοανατολική ακτή της Χέντρικ.

Η Χέντρικ είναι κατά μεγάλο μέρος ελεύθερη από παγετώνες εκτός από μερικούς μικρούς. Είναι ορεινή νήσος, με υψηλότερη κορυφή κοντά στο βόρειο άκρο που φθάνει σε υψόμετρο τα 1.152 μέτρα. Η θάλασσα γύρω από το νησί είναι σχεδόν πάντοτε καλυμμένη με στρώμα πάγου.

## Παραπομπές


Χεντρικ
Τερμ (Ωντ)

Το **Τερμ** (, , ) είναι γαλλική κοινότητα στο νομό της Ωντ, στη διοικητική περιοχή της Οξιτανίας.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Ωντ
NGC 3738

Ο **[[Νέος Γενικός Κατάλογος|NGC]] 3738** είναι νάνος γαλαξίας στον αστερισμό Μεγάλη Άρκτο. Ανήκει στην ομάδα γαλαξιών Μ81 και απέχει 12 εκατομμύρια έτη φωτός από τον Ήλιο. Τον ανακάλυψε ο αστρονόμος Ουίλιαμ Χέρσελ (William Herschel) στις 14 Απριλίου 1789 και η διάμετρος του εκτιμάται πως είναι 10.000 έτη φωτός. Έχει δηλαδή το ένα δέκατο του μεγέθους του Γαλαξία μας. Ο NGC 3738 καταγράφεται επίσης στον *[[Άτλας των ιδιόμορφων γαλαξιών|Άτλαντα των ιδιόμορφων γαλαξιών]]* ως Arp 234.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Νάνοι γαλαξίες
Κατηγορία:Μεγάλη Άρκτος
3738
35856
06565
234
+09-19-130
Ζ' Μοίρα Αμφίβιων Καταδρομών

Η **Ζ' Μοίρα Αμφίβιων Καταδρομών** (συντ. *Ζ' ΜΑΚ*) είναι μονάδα ειδικών επιχειρήσεων του Ελληνικού Στρατού και έχει έδρα τη Νέα Πέραμος Αττικής.

## Ιστορία
Ιδρύθηκε το 1997, λίγους μόλις μήνες μετά την κρίση των Ιμίων, ως μια αδήριτη ανάγκη εφαρμογής του δόγματος «Ισοδύναμου Τετελεσμένου», καθώς και συγκρότησης μιας ευέλικτης δύναμης ταχείας αντίδρασης των ελληνικών Ενόπλων Δυνάμεων. Η μονάδα ειδικεύεται σε αμφίβιες επιχειρήσεις, ανορθόδοξο πόλεμο και ανακατάλυψη βραχονησίδων.
## Προσωπικό
Η ΖΜΑΚ επανδρώνεται αποκλειστικά από στελέχη του Στρατού Ξηράς, συμπεριλαμβανομένων μονίμων, ΕΠΥ, ΕΜΘ και ΕΠΟΠ. Η εκπαίδευσή τους είναι ιδιαίτερα απαιτητική και περιλαμβάνει όλα τα σχολεία ειδικών δυνάμεων.

## Παραπομπές

Κατηγορία:Ελληνικός Στρατός
Γκόρνιε Μόστρε

Το **Γκόρνιε Μόστρε** (βοσν. *Gornje Moštre*) είναι χωριό που ανήκει στον Δήμο του Βίσοκο, του Καντονίου Ζένιτσα-Ντόμποϊ, στη Βοσνία και Ερζεγοβίνη. Το χωριό είναι κτισμένο στην αριστερή (δυτική) όχθη του ποταμού Μπόσνα, σε υψόμετρο περίπου 410 μέτρα πάνω από την επιφάνεια της θάλασσας, και απέχει σε ευθεία γραμμή 4 χιλιόμετρα βόρεια-βορειοδυτικά από το κέντρο της πόλεως Βίσοκο.

## Δημογραφία
Σύμφωνα με την απογραφή του 2013 ο πληθυσμός του Γκόρνιε Μόστρε ήταν 731 κάτοικοι. Από αυτούς οι 686 (ποσοστό 93,8%) δήλωσαν Μποσνιάκοι, 21 δήλωσαν Κροάτες, τρεις κάτοικοι δήλωσαν Σέρβοι και οι υπόλοιποι 21 κάτοικοι δήλωσαν άλλες εθνότητες ή δεν απάντησαν.

## Παραπομπές


Γκορνιε Μοστρε
Αρναουτοβίτσι

Το **Αρναουτοβίτσι** (βοσν. *Arnautovići*) είναι χωριό που ανήκει στον Δήμο του Βίσοκο, του Καντονίου Ζένιτσα-Ντόμποϊ, στη Βοσνία και Ερζεγοβίνη. Το χωριό είναι κτισμένο στη δεξιά (ανατολική) όχθη του ποταμού Μπόσνα, σε υψόμετρο περίπου 420 μέτρα πάνω από την επιφάνεια της θάλασσας, και απέχει σε ευθεία γραμμή μόλις δύο χιλιόμετρα βορείως από το κέντρο της πόλεως Βίσοκο, της οποίας αποτελεί ουσιαστικά προάστιο.

## Δημογραφία
Σύμφωνα με την απογραφή του 2013 ο πληθυσμός του Αρναουτοβίτσι ήταν 466 κάτοικοι. Από αυτούς οι 454 (ποσοστό 97,4%) δήλωσαν Μποσνιάκοι (δηλαδή Βόσνιοι Μουσουλμάνοι), ενώ οι υπόλοιποι 12 κάτοικοι δήλωσαν άλλες εθνότητες ή δεν απάντησαν.

## Παραπομπές


Αρναουτοβιτσι
Hiro H1H

Η αεράκατος αναγνώρισης/βομβαρδισμού **Hiro H1H** αναπτύχθηκε για το Ιαπωνικό Αυτοκρατορικό Ναυτικό τη δεκαετία του 1920 έχοντας σαν βάση τη βρετανική Felixstowe F.5. Παρήχθη σε μικρούς αριθμούς στις εγκαταστάσεις παραγωγής αεροσκαφών του Ναυτικού στο Χίρο και τη Γιοκοσούκα καθώς και από την εταιρεία Aichi.

## Σχεδιασμός και ανάπτυξη
Η αεράκατος Felixstowe F.5 παράγονταν στην Ιαπωνία κατόπιν αδείας και η H1H ήταν μια βελτιωμένη εκδοχή της. Διατέθηκε σε τρεις εκδόσεις, με διαφορετικούς τύπους κινητήρων και ορισμένες ακόμη διαφοροποιήσεις. Οι αεράκατατοι H1H παρέμειναν σε υπηρεσία με μονάδες πρώτης γραμμής κατά τη διάρκεια της δεκαετίας του 1930.

## Εκδόσεις
;H1H1
:Έκδοση με δυο κινητήρες Lorraine W-12 των 450 hp.

;H1H2
:Έκδοση με κινητήρες Lorraine W-12 των 450 hp ή BMW VII των 500 hp.

;H1H3
:Έκδοση με κινητήρες Lorraine W-12.

## Χρήστες
; Ιαπωνία
* Αεροπορική Υπηρεσία του Ιαπωνικού Αυτοκρατορικού Ναυτικού

## Δείτε επίσης
; Αεροσκάφη που σχετίζονται με την ανάπτυξη της H1H
* Felixstowe F.5
* Hiro H2H

; Συγκρίσιμα αεροσκάφη
*English Electric Kingston
*Supermarine Swan
*Supermarine Southampton
*Saunders A.14
*Naval Aircraft Factory PN
*Supermarine Scapa
*Hall PH

## Παραπομπές

## Βιβλιογραφία
*

## Εξωτερικοί σύνδεσμοι
* 

Κατηγορία:Αεράκατοι
Κατηγορία:Αεροσκάφη ναυτικής αεροπορίας
Κατηγορία:Αεροσκάφη του Μεσοπολέμου
Κατηγορία:Βομβαρδιστικά αεροσκάφη
Κατηγορία:Αναγνωριστικά αεροσκάφη
H1H
Μπούζιτς Μαχαλά

Το **Μπούζιτς Μαχαλά** (βοσν. *Buzić Mahala*) είναι χωριό που ανήκει στον Δήμο του Βίσοκο, του Καντονίου Ζένιτσα-Ντόμποϊ, στη Βοσνία και Ερζεγοβίνη. Το χωριό είναι κτισμένο σε υψόμετρο περίπου 440 μέτρα πάνω από την επιφάνεια της θάλασσας, κοντά στην αριστερή όχθη του ποταμού Μπόσνα, και απέχει σε ευθεία γραμμή περί τα 7,5 χιλιόμετρα βορειοδυτικά από το κέντρο της πόλεως Βίσοκο.

## Δημογραφία
Σύμφωνα με την απογραφή του 2013 ο πληθυσμός του Μπούζιτς Μαχαλά ήταν 1.179 κάτοικοι. Από αυτούς οι 1.174 (ποσοστό 99,6%) δήλωσαν Μποσνιάκοι, δύο δήλωσαν Κροάτες και τρεις κάτοικοι δήλωσαν άλλες εθνότητες ή δεν απάντησαν.

## Παραπομπές


Μπουζιτς Μαχαλα
Πρόεδρος της Σιγκαπούρης

Ο **Πρόεδρος της Σιγκαπούρης** είναι ο αρχηγός του κράτους της Σιγκαπούρης. Ο πρόεδρος αντιπροσωπεύει την χώρα στο εξωτερικό και κατέχει ορισμένες εκτελεστικές εξουσίες συμπεριλαμβανομένης της διοίκησης της εθνικής τράπεζας και της δυνατότητας να διορίζει και να παύει δημοσίους υπαλλήλους. 

Μετά την επίτευξη της πλήρης αυτοκυριαρχίας της από την Βρετανική Αυτοκρατορία το 1959, η Σιγκαπούρη εγκαθίδρυσε το αξίωμα του *Γιανγκ ντι-Περτουάν Νεγκάρα,* δηλαδή του Άρχοντα της Πολιτείας. Το αξίωμα αυτό, το διαδέχθηκε αργότερα εκείνο του Προέδρου (της Δημοκρατίας) μετά την  ανεξαρτησία της Σιγκαπούρης το 1965. Οι αρχικές εξουσίες του αξιώματος ήταν περιορισμένες και κυρίως συμβολικές. Μάλιστα πριν το 1991, ο Πρόεδρος εκλέγονταν από το Κοινοβούλιο. Σήμερα, η Σιγκαπούρη ένα πολιτικό μοντέλο παρόμοιο με αυτό του Γουέστμίνστερ (δηλαδή του Ηνωμένου Βασιλείου) αλλά ανταυτού έχει Πρόεδρο και όχι Μονάρχη, ο οποίος δεν αποτελεί αρχηγό της κυβέρνησης αλλά αποκλειστικά αρχηγό του κράτους.

Ο πρόεδρος έχει υποχρέωση και καθήκον να δρα υπεράνω κομματικών πολιτικών. Σύμφωνα μάλιστα με το σύνταγμα, ο πρόεδρος πρέπει να είναι πολίτης της Σιγκαπούρης, να μην είναι μέλος κόμματος και να εκλέγεται από λαϊκή ψηφοφορία. Ο σημερινός πρόεδρος είναι ο Θάρμαν Σανμουγαρατνάμ, ο οποίος ανέλαβε καθήκοντα στις 14 Σεπτεμβρίου 2023 έχοντας κερδίσει τις εκλογές του 2023 με 70,41%.

## Κατάλογος Προέδρων της Σιγκαπούρης

Σιγκαπουρη
Άλμα (Τζόρτζια)

Η **Άλμα** () είναι πόλη και η έδρα της κομητείας Μπέικον στην πολιτεία της Τζόρτζια των Ηνωμένων Πολιτειών Αμερικής. Κατά την απογραφή του 2020, είχε πληθυσμό 3,433 κατοίκους.

Σύμφωνα με το Γραφείο Απογραφής των Ηνωμένων Πολιτειών, η πόλη έχει συνολική έκταση 6,2 τετραγωνικά μίλια (16,1 km2), εκ των οποίων 5,5 τετραγωνικά μίλια (14,3 km2) είναι στεριά και 0,69 τετραγωνικά μίλια (1,8 km2), είναι νερό.

## Παραπομπές


Κατηγορία:Πόλεις της Τζόρτζια
Κατηγορία:Έδρες κομητειών της Τζόρτζια
Κάμινγκ (Τζόρτζια)

Το **Κάμινγκ** () είναι πόλη και η έδρα της κομητείας Φορσάιθ στην πολιτεία της Τζόρτζια των Ηνωμένων Πολιτειών Αμερικής. Κατά την απογραφή του 2020, είχε πληθυσμό 7,318 κατοίκους.

Σύμφωνα με το Γραφείο Απογραφής των Ηνωμένων Πολιτειών, το Cumming έχει συνολική έκταση 6,1 τετραγωνικά μίλια (15,9 km2), από τα οποία 6,1 τετραγωνικά μίλια (15,8 km2) είναι ξηρά και 0,04 τετραγωνικά μίλια (0,1 km2), ή 0,58%, είναι νερό.

## Παραπομπές


Κατηγορία:Πόλεις της Τζόρτζια
Κατηγορία:Έδρες κομητειών της Τζόρτζια
Γουέινσμπορο (Τζόρτζια)

Το **Γουέινσμπορο** () είναι πόλη και η έδρα της κομητείας Μπερκ στην πολιτεία της Τζόρτζια των Ηνωμένων Πολιτειών Αμερικής. Κατά την απογραφή του 2020, είχε πληθυσμό 5,799 κατοίκους.Η πόλη πήρε το όνομά της προς τιμήν του Στρατηγού Άντονι Γουέιν, ήρωα της Αμερικανικής Επανάστασης. 

Σύμφωνα με το Γραφείο Απογραφής των Ηνωμένων Πολιτειών, το Waynesboro έχει συνολική έκταση 5,5 τετραγωνικά μίλια (14,2 km2), από τα οποία 5,4 τετραγωνικά μίλια (14,0 km2) είναι στεριά και 0,039 τετραγωνικά μίλια (0,1 km2) είναι νερό. Το υψόμετρο της πόλης είναι 295 πόδια (90 μ.) πάνω από την επιφάνεια της θάλασσας.

## Παραπομπές


Κατηγορία:Πόλεις της Τζόρτζια
Κατηγορία:Έδρες κομητειών της Τζόρτζια
Κόρντελ (Τζόρτζια)

Το **Κόρντελ** () είναι πόλη και η έδρα της κομητείας Κρισπ στην πολιτεία της Τζόρτζια των Ηνωμένων Πολιτειών Αμερικής. Κατά την απογραφή του 2020, είχε πληθυσμό 10,220 κατοίκους.

Σύμφωνα με το Γραφείο Απογραφής των ΗΠΑ, η πόλη έχει συνολική έκταση 10,2 τετραγωνικά μίλια (26,5 km2), εκ των οποίων τα 10,2 τετραγωνικά μίλια (26,3 km2) είναι ξηρά και τα 0,077 τετραγωνικά μίλια (0,2 km2), ή 0,82%, είναι νερό.

## Παραπομπές


Κατηγορία:Πόλεις της Τζόρτζια
Κατηγορία:Έδρες κομητειών της Τζόρτζια
Πέρι (Τζόρτζια)

Το **Πέρι** () είναι πόλη και η έδρα της κομητείας Χιούστον στην πολιτεία της Τζόρτζια των Ηνωμένων Πολιτειών Αμερικής. Κατά την απογραφή του 2020, είχε πληθυσμό 20,624 κατοίκους.
Η πόλη το 1823 ως "
Γουάτσβιλλ" και βρισκόταν κοντά στο κέντρο της κομητείας Χιούστον και χρησίμευε ως δικαστήριο.  Το όνομα άλλαξε σύντομα για να τιμήσει τον Όλιβερ Χάζαρντ Πέρι, αξιωματικό του Ναυτικού και ήρωα του Πολέμου του 1812.

Σύμφωνα με το Γραφείο Απογραφής των Ηνωμένων Πολιτειών, το Πέρι έχει συνολική έκταση 26,3 τετραγωνικά μίλια (68,1 km2), εκ των οποίων τα 26,2 τετραγωνικά μίλια (67,8 km2) είναι ξηρά και τα 0,1 τετραγωνικά μίλια (0,3 km2) ή 0,48% είναι νερό.

## Παραπομπές


Κατηγορία:Πόλεις της Τζόρτζια
Κατηγορία:Έδρες κομητειών της Τζόρτζια
Σουένσμπορο (Τζόρτζια)

Το **Σουένσμπορο** () είναι πόλη και η έδρα της κομητείας Εμάνουελ στην πολιτεία της Τζόρτζια των Ηνωμένων Πολιτειών Αμερικής. Κατά την απογραφή του 2020, είχε πληθυσμό 7,425 κατοίκους.

Το 1822, το νομοθετικό σώμα της πολιτείας της Τζόρτζια καθιέρωσε το 
Σουένσμπορο ως έδρα της κομητείας Εμανουέλ. Η πόλη πήρε το όνομα της προς τιμήν του Στίβεν Σουέιν, γερουσιαστή της πολιτείας που εισήγαγε το νομοσχέδιο για τη δημιουργία της κομητείας το 1812. Το όνομα της πόλης άλλαξε σε "Παρίσι" κατά την ενσωμάτωσή της στις 18 Φεβρουαρίου 1854, αλλά τρία χρόνια αργότερα επανήλθε στο σημερινό της  όνομα.

Σύμφωνα με το Γραφείο Απογραφής των Ηνωμένων Πολιτειών, η πόλη έχει συνολική έκταση 12,9 τετραγωνικά μίλια (33,5 km2), εκ των οποίων 12,6 τετραγωνικά μίλια (32,6 km2) είναι ξηρά και 0,35 τετραγωνικά μίλια (0,9 km2), ή 2,81%, είναι νερό.

## Παραπομπές


Κατηγορία:Πόλεις της Τζόρτζια
Κατηγορία:Έδρες κομητειών της Τζόρτζια
Τζόρτζταουν (Τζόρτζια)

Το **Τζόρτζταουν** () είναι πόλη και η έδρα της κομητείας Κουίτμαν στην πολιτεία της Τζόρτζια των Ηνωμένων Πολιτειών Αμερικής. Κατά την απογραφή του 2020, είχε πληθυσμό 2,235 κατοίκους.
## Ιστορία
Το Τζορτζτάουν ορίστηκε το 1859 ως η έδρα της κομητείας Κουίτμαν με εντολή του Κατώτερου Δικαστηρίου.  Η πόλη ενσωματώθηκε με νομοθετική πράξη στις 9 Δεκεμβρίου 1859.

Μια ταξιαρχία του ομοσπονδιακού ιππικού, με διοικητή τον στρατηγό Μπέντζαμιν Γκρίερσον, στρατοπέδευσε για ένα διάστημα κοντά στο Τζορτζτάουν στις όχθες του κολπίσκου Τομπανάνα στο τέλος του Αμερικανικού Εμφυλίου Πολέμου.

## Γεωγραφία

Σύμφωνα με το Γραφείο Απογραφής των Ηνωμένων Πολιτειών, η πόλη έχει συνολική έκταση 3,9 τετραγωνικά μίλια (10 km2), εκ των οποίων 2,7 τετραγωνικά μίλια (7,0 km2) είναι ξηρά και 1,2 τετραγωνικά μίλια (3,1 km2) (30,46%) είναι νερό.

## Παραπομπές


Κατηγορία:Πόλεις της Τζόρτζια
Κατηγορία:Έδρες κομητειών της Τζόρτζια
Τίφτον (Τζόρτζια)

Το **Τίφτον** () είναι πόλη και η έδρα της κομητείας Τιφτ στην πολιτεία της Τζόρτζια των Ηνωμένων Πολιτειών Αμερικής. Κατά την απογραφή του 2020, είχε πληθυσμό 17,045 κατοίκους.

Η πόλη ιδρύθηκε το 1872 στην κομητεία Μπέριεν στη διασταύρωση των σιδηροδρομικών γραμμών της Νότιας Τζόρτζια και της Φλόριντα. Πήρε το όνομα της από τον ιδιοκτήτη πριονιστηρίου Χένρι Τιφτ. Το Τίφτον ενσωματώθηκε ως πόλη το 1890 και το 1905, ορίστηκε ως έδρα κομητείας της νεοσύστατης κομητείας Τιφτ.

## Παραπομπές


Κατηγορία:Πόλεις της Τζόρτζια
Κατηγορία:Έδρες κομητειών της Τζόρτζια
Χάρτγουελ (Τζόρτζια)

Το **Χάρτγουελ** () είναι πόλη και η έδρα της κομητείας Χαρτ στην πολιτεία της Τζόρτζια των Ηνωμένων Πολιτειών Αμερικής. Κατά την απογραφή του 2020, είχε πληθυσμό 4,470 κατοίκους.

Το Χάρτγουελ ιδρύθηκε το 1854 ως έδρα της νεοσύστατης κομητείας Χαρτ. Αρχικά ως κωμόπολη το 1856 και ως πόλη το 1904. Η πόλη πήρε το όνομα της από τη φιγούρα του επαναστατικού πολέμου Νάνσι  Μόργκαν Χάρτ.

Σύμφωνα με το Γραφείο Απογραφής των Ηνωμένων Πολιτειών, το Χάρτγουελ έχει συνολική έκταση 5,1 τετραγωνικά μίλια (13,2 km2), εκ των οποίων τα 0,02 τετραγωνικά μίλια (0,04 km2) ή το 0,32% είναι νερό.

## Παραπομπές


Κατηγορία:Πόλεις της Τζόρτζια
Κατηγορία:Έδρες κομητειών της Τζόρτζια
Σερ (Ωντ)

Το **Σερ** (, , ) είναι γαλλική κοινότητα στο νομό της Ωντ, στη διοικητική περιοχή της Οξιτανίας.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Ωντ
NGC 129

Το **[[Νέος Γενικός Κατάλογος|NGC]] 129** είναι ανοικτό σμήνος στον αστερισμό Κασσιόπη το οποίο ανακάλυψε ο αστρονόμος Ουίλιαμ Χέρσελ (William Herschel) στις 16 Δεκεμβρίου 1788. Είναι δυνατή η παρατήρησή του με κιάλια και είναι ορατό μεταξύ των λαμπρών αστέρων β και γ Κασσιόπης.

Υπάρχουν αρκετοί γίγαντες αστέρες στο σμήνος αυτό. Λαμπρότερο όλων είναι το διπλό αστρικό σύστημα DL Κασσιόπης, ο ένας αστέρας του οποίου είναι κηφείδης μεταβλητός αστέρας με περίοδο 8 ημερών. Οι αστρονόμοι μελέτησαν τις αυξομοιώσεις στη λαμπρότητα του αστέρα αυτού για να εκτιμήσουν πόσο απέχει το NGC 129. Οι Gieren et al. έδωσε το 1994 εκτίμηση στα 2034 ± 110 παρσέκ, πολύ μεγαλύτερη από τα 1670 ± 13 παρσέκ των Turner et al. (1992). Μια πιθανή αιτία αυτής της διαφοράς στις εκτιμήσεις είναι το διαφορετικό επίπεδο παρεμπόδισης του φωτός και ερυθροποίησης των αστέρων του σμήνους. Ένας ακόμα κειφήδης, ο V379 Cas, ενδέχεται να ανήκει στο NGC 129.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ανοικτά σμήνη
Κατηγορία:Κασσιόπη (αστερισμός)
0129
LPC

H LPC παράγει λιπαντικά προϊόντα για τη βιομηχανία, τη ναυτιλία και τις χερσαίες μεταφορές, ενώ δραστηριοποιείται επίσης στην εμπορία πετρελαϊκών προϊόντων. Η εταιρεία είναι μέλος του ομίλου της Motor Oil Hellas.

## Ιστορικό και δραστηριότητες
Η LPC ιδρύθηκε το 1980 και το 1982 ξεκίνησε τη λειτουργία της μονάδας διύλισης στον Ασπρόπυργο Αττικής. Το 1991 ξεκίνησε την εξαγωγική της δραστηριότητα και μετά το 2000 επεκτάθηκε εκτός συνόρων με θυγατρικές σε Βουλγαρία, Σερβία και Κροατία. Προϊόντα της LPC εξάγονται σε 55 χώρες.

## Οικονομικές πληροφορίες
Το 2023 η εταιρεία ανακοίνωσε έσοδα 156,433 εκατ. ευρώ έναντι 141,761 εκατ. ευρώ το 2022. Τα προ φόρων κέρδη ανήλθαν σε 12,643 εκατ. Η εταιρεία απασχολεί 148 εργαζόμενους.

## Παραπομπές


Κατηγορία:Ελληνικές επιχειρήσεις
Κατηγορία:Βιομηχανία
Κατηγορία:Καύσιμα
Μιχάλης Γκούμας

Ο **Μιχάλης Γκούμας** (γεννημένος στις 31 Μαρτίου 1984) είναι Έλληνας εικαστικός καλλιτέχνης, γνωστός για το έργο του στη ζωγραφική, τη φωτογραφία και τη σκηνογραφία. Η τέχνη του συνδυάζει κλασικές επιρροές με σύγχρονες τεχνικές και τα έργα του έχουν εκτεθεί διεθνώς.

## Βιογραφία
Ο Μιχάλης Γκούμας γεννήθηκε στην Κύθνο και σπούδασε εικαστικές τέχνες. Από το 2009, εργάζεται ως ελεύθερος επαγγελματίας, δημιουργώντας έργα για τη βιομηχανία της μόδας, το θέατρο και τη μουσική. Παρουσιάζει τις δικές του εκθέσεις και καλλιτεχνικά πρότζεκτ.

## Καλλιτεχνικό έργο
Το έργο του Γκούμα χαρακτηρίζεται από στοιχεία και ατμόσφαιρες περασμένων αιώνων, ενώ ενσωματώνει σύγχρονες τεχνικές και υλικά. Χρησιμοποιεί χρώματα όπως το χρυσό και το πορφυρό κόκκινο, επηρεασμένος από την αγιογραφία, και εφαρμόζει στρώσεις λαδιού με σπάτουλα, δημιουργώντας εφέ που θυμίζουν ψηφιδωτά.

### Summer Renaissance
Το 2023, παρουσίασε το φωτογραφικό πρότζεκτ *Summer Renaissance*, στο οποίο το θαλασσινό νερό αγκαλιάζει τα σώματα γυμνών κολυμβητών, δημιουργώντας εικόνες που θυμίζουν πίνακες ζωγραφικής.

## Εκθέσεις και Συμμετοχές
Έργα του έχουν εκτεθεί σε γκαλερί στο Ντένβερ και το Σαν Φρανσίσκο μέσω της Mirus Gallery, ενώ στην Ελλάδα έχει συμμετάσχει σε ομαδικές εκθέσεις.

## Άλλες Δραστηριότητες
Ο Γκούμας έχει εργαστεί ως:
* Σχεδιαστής μόδας
* Art Director
* Φωτογράφος θεάτρου και μόδας
* Creative Director
* Σκηνογράφος
* Σχεδιαστής εσωτερικών χώρων
* Casting Director στον κινηματογράφο

Το 2023, συμπεριλήφθηκε στη λίστα με τους 30 πιο στυλάτους Έλληνες της χρονιάς από το Andro.gr.

## Παραπομπές

## Εξωτερικοί σύνδεσμοι
* Επίσημη Ιστοσελίδα
* Προφίλ στο Facebook

Κατηγορία:Έλληνες εικαστικοί
Κατηγορία:Έλληνες φωτογράφοι
Κατηγορία:Σκηνογράφοι
Αριστόδημος ο Μεσσήνιος

Ο **Αριστόδημος** ήταν ένας άνδρας της αρχαίας Μεσσηνίας, ο οποίος ήταν ένας από τους κύριους Μεσσήνιους ήρωες στον Πρώτο Μεσσηνιακό πόλεμο.

Τον 6ο χρόνο εκείνου του πολέμου οι Μεσσήνιοι συμβουλεύτηκαν στο μαντείο των Δελφών, την Πυθία, και ο πρέσβης Τίσης έφερε την απάντηση: η διατήρηση του Μεσσηνιακού κράτους απαιτούσε να θυσιαστεί μια παρθένος από τον Οίκο των Αεπυτιδών στους θεούς του κάτω κόσμου. Όταν η κόρη του Λυκίσκου κληρώθηκε, ο μάντης Επέβολος δήλωσε ότι κοπέλα ήταν μία άλλη, και όχι η πραγματική κόρη του Λυκίσκου. Τότε ο Λυκίσκος εγκατέλειψε τη χώρα του και πήγε στους Σπαρτιάτες.

Όπως όμως είχε προσθέσει ο χρησμός, αν για κάποιο λόγο δεν μπορούσε να θυσιαστεί η παρθένος που επιλέχθηκε με κλήρο, θα μπορούσε να επιλεγεί μια άλλη στη θέση της. Ο Αριστόδημος, που ανήκε και αυτός στον οίκο των Αεπυτιδών, ήρθε και πρόσφερε να θυσιαστεί τη δική του κόρη για την πατρίδα του.

Ένας νεαρός Μεσσήνιος, όμως, που αγαπούσε την κόρη του Αριστόδημου, αντιτάχθηκε σε αυτό το σχέδιο, και δήλωσε ότι αυτός ως αρραβωνιαστικός της είχε περισσότερη εξουσία επάνω της από τον πατέρα της. Όταν ο νέος είδε ότι το επιχείρημά του δεν θα έπειθε τον Αριστόδημο, για να σώσει τη ζωή τής κοπέλας δήλωσε ότι αυτή ήταν έγκυος (από αυτόν) και επομένως δεν ήταν πλέον παρθένος. Ο Αριστόδημος, έξαλλος με αυτόν τον ισχυρισμό, δολοφόνησε την κόρη του και άνοιξε το σώμα της, για να αντικρούσει τον ισχυρισμό του αγοριού.

Ο μάντης Έπεβολος, που ήταν παρών, ζήτησε τώρα τη θυσία μίας άλλης κοπέλας, καθώς ο θάνατος της κόρης του Αριστόδημου δεν ήταν θυσία, αλλά φόνος. Όμως ο Ευφαής, ο βασιλιάς της Μεσσηνίας, έπεισε τους Μεσσήνιους, που ήθελαν να σκοτώσουν τον νέο που κατά την κρίση τους ήταν η αιτία τού θανάτου της κοπέλας, ότι η εντολή του χρησμού εκπληρώθηκε, και καθώς τον υποστήριζαν οι Αεπυτίδες, ο λαός αποδέχτηκε την απόφασή του.   

Όταν τα νέα του χρησμού και ο τρόπος εκπλήρωσής του έγιναν γνωστά στη Σπάρτη, οι Σπαρτιάτες απογοητεύτηκαν, και για πέντε χρόνια απέφυγαν να επιτεθούν στους Μεσσήνιους, ώσπου επιτέλους κάποια ευνοϊκά σημάδια στις θυσίες τους ενθάρρυναν να αναλάβουν νέα εκστρατεία εναντίον της Iθώμης. Έγινε μάχη, στην οποία ο βασιλιάς Ευφαής έχασε τη ζωή του, και καθώς δεν είχε αφήσει διάδοχο του θρόνου, ο Αριστόδημος εξελέγη βασιλιάς από τους Μεσσήνιους, παρόλο που κάποιοι Μεσσήνιοι τον έκριναν ανάξιο, επειδή δολοφόνησε την ίδια του την κόρη.

Αυτό συνέβη γύρω στο 729 π.Χ. Ο Αριστόδημος συνέχισε τον πόλεμο κατά των Σπαρτιατών και το 724 π.Χ. κέρδισε μεγάλη νίκη εναντίον τους. Οι Σπαρτιάτες προσπάθησαν τώρα να επιτύχουν με απάτη, αυτό που δεν μπόρεσαν να επιτύχουν στο πεδίο, και η επιτυχία τους έπεισε τον Αριστόδημο ότι η χώρα του οδεύει προς την καταστροφή. Μέσα στην απελπισία του αυτοκτόνησε στον τάφο της κόρης του. Λίγο μετά, το 722 π.Χ., οι Μεσσήνιοι υποχρεώθηκαν να αναγνωρίσουν την κυριαρχία των Σπαρτιατών. 

## Αναφορές

## Βιβλιογραφία
* Παυσανίου *Ελλάδος Περιήγησις*
* Διοδώρου Σικελιώτου *Σωζόμενα Αποσπάσματα*
* Ευσεβίου Καισαρείας *Ευαγγελική Προπαρασκευή*

Κατηγορία:Αρχαίοι Έλληνες στρατηγοί
Κατηγορία:Αρχαίοι Μεσσήνιοι
Κατηγορία:Μεσσηνιακοί πόλεμοι
Κοινότητα Μελιγαλά

Η **Κοινότητα Μελιγαλά** συστάθηκε το 1912 με την απόσπαση του οικισμού  Μελιγαλάς από το δήμο Οιχαλίας και τον ορισμό του ως έδρα της. Το 1967 με το ΦΕΚ 159Α - 15/09/1967 αναγνωρίστηκε σε δήμο, ο οποίος καταργήθηκε το 2010. 

## Δήμαρχοι Μελιγαλά

 

## Παραπομπές


Κατηγορία:Δήμος Οιχαλίας
Untitled Goose Game

Το ***Untitled Goose Game*** είναι ένα indie puzzle stealth παιχνίδι του 2019 που αναπτύχθηκε από την εταιρεία House House και εκδόθηκε από την Panic Inc. Στο παιχνίδι, οι παίκτες ελέγχουν μια χήνα που ενοχλεί τους κατοίκους ενός αγγλικού χωριού. Οι παίκτες πρέπει να χρησιμοποιήσουν τις ικανότητες της χήνας για να χειρίζονται αντικείμενα και αυτοματοποιημένους χαρακτήρες για να εκπληρώσουν διάφορους στόχους. Βγήκε σε κυκλοφορία για macOS, Nintendo Switch και Windows στις 20 Σεπτεμβρίου 2019, και PlayStation 4 και Xbox One στις 17 Δεκεμβρίου 2019.

Η ιδέα για το Untitled Goose Game έχει τις ρίζες της σε μια φωτογραφία μιας χήρας η οποία δημοσιεύθηκε από έναν υπάλληλο του House House στις εσωτερικές επικοινωνίες της εταιρείας. Εμπνευσμένο από το *[[Super Mario 64]]* και την σειρά Hitman, το House House εργάστηκε για να συνδυάσει τη μηχανική κρυψώνα με την έλλειψη βίας για να δημιουργήσει αστεία σενάρια στο παιχνίδι. Το ασυνήθιστο όνομα του παιχνιδιού επινοήθηκε από μια απόφαση της τελευταίας στιγμής κατά την διάρκεια προετοιμασίας του τίτλου για εγγραφή για ένα φεστιβάλ παιχνιδιών. Η μουσική, η οποία έχει επιμεληθεί από τον συνθέτη Νταν Γκόλντινγκ, χρησιμοποιεί μικρά αποσπάσματα από έξι Πρελούδια του Κλόουντ Ντεμπούσι. Έχει περιγραφεί ως "αντιδραστική μουσική" επειδή τα αποσπάσματα παίζονται μετά από ορισμένες ενέργειες. 

Το Untitled Goose Game έλαβε θετικές κριτικές, δίνοντας έμφαση στο χιούμορ του. Το παιχνίδι έλαβε, μεταξύ άλλων, το Βραβείο D.I.C.E. για το Παιχνίδι της Χρονιάς και το βραβεία Game Developers Choice για το Παιχνίδι της Χρονιάς. Ο Νταν Γκόλντινγκ υπήρξε υποψήφιος για Βραβείο ARIA για τη μουσική. Μέχρι το τέλος του 2019, είχαν πουληθεί πάνω από ένα εκατομμύριο αντίτυπα.

## Παραπομπές


Κατηγορία:Βιντεοπαιχνίδια του Xbox One
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια με cel-shaded γραφικά
Κατηγορία:Βιντεοπαιχνίδια τοποθετημένα στην Αγγλία
Κατηγορία:Βιντεοπαιχνίδια ανεπτυγμένα στην Αυστραλία
Κατηγορία:Βιντεοπαιχνίδια παζλ
Κατηγορία:Βιντεοπαιχνίδια του PlayStation 4
Κατηγορία:Βιντεοπαιχνίδια του Nintendo Switch
Κατηγορία:Indie βιντεοπαιχνίδια
Κατηγορία:Cooperative βιντεοπαιχνίδια
Κατηγορία:Νικητές BAFTA (βιντεοπαιχνίδια)
Κατηγορία:Βιντεοπαιχνίδια του 2019
Κατηγορία:Σελίδες με πηγές CS1 στα Γερμανικά (de)